കനത്ത മഴ തമിഴ്നാട്ടില് സ്കൂളുകള് അടച്ചു ചെന്നൈ: തമിഴ്നാട്ടില് കനത്ത മഴയെ തുടര്ന്ന് ചെന്നൈ ഉള്പ്പെടെ നാല് ജില്ലകളിലെ സ്കൂളുകള് വരുന്ന രണ്ട് ദിവസത്തേക്ക് അടച്ചു. തിങ്കളാഴ്ച മഴ ഒഴിഞ്ഞുനില്ക്കുമെങ്കിലും ചൊവ്വ, ബുധന് ദിവസങ്ങളില് മഴ കനക്കുമെന്നാണ് കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്കുന്നത്. സംസ്ഥാനത്തെ താഴ്ന്ന പ്രദേശങ്ങള് പലതും വെള്ളത്തിലാണ്. ദേശീയ ദുരന്തനിവാരണ സമിതി തമിഴ്നാട്ടില് എത്തിയിട്ടുണ്ട്. 2015 ന് ശേഷം ചെന്നെയിലുണ്ടായ ഏറ്റവും വലിയ മഴയാണ് ഇതെന്നാണ് റിപ്പോര്ട്ട്.നുന്ഗംബക്കത്ത് 20.8 സെന്റീമീറ്ററും മീനംബക്കത്ത് 9.4 സെന്റീമീറ്ററും എന്നോറില് 8 സെന്റീമീറ്ററും ആണ് ഞായറാഴ്ച വരെ പെയ്ത മഴയുടെ അളവ്.കനത്ത മഴയെ തുടര്ന്ന് തെരുവുകള് വെള്ളത്തിനടിയിലായി. ടി നഗര്, വ്യസര്പടി, റോയപേട്ട,അടയാര് തുടങ്ങിയ പ്രദേശങ്ങളിലാണ് വെള്ളക്കെട്ട് രൂക്ഷം.